**Kohtla-Järve Linnavalitsuse kaasava eelarve konkursikomisjoni koosoleku**

**protokoll nr 3**

Kohtla-Järve Linnavalitsuse kaasava eelarve konkursikomisjoni (edaspidi Komisjon) koosolek (edaspidi Koosolek) toimus Zoom´is 26.08.2022

Võtsid osa:

* Komisjoni liikmed: Ilona Heinsalu, Anton Dijev, Igor Berezin.
* koosolekule kutsutud projektide autorid: Jelena Krivodonova (projekt „Kiigekompleks „Päikesest ülalpool““), Aleksandr Bondarenko („Kohtla-Järve Kultuuriaken“), Alesja Rajanok, („Liikuma kutsuva ala loomine Slaavi põhikooli õuealale“), Diana Berseneva („Kogukonna puhkeala Sompa linnaosas“).

Koosoleku juhataja ja protokollija: Igor Berezin.

Koosolek algas kell 11:00 ja lõppes kell 11:22.

**Päevakord:**

1. Projektide hääletamisele laskmine.

2. Määruse „Kohtla-Järve linna eelarvestrateegia koostamise ning eelarve koostamise, vastuvõtmise, avalikustamise ja täitmise kord“ neljanda peatüki „Kaasava eelarve menetluse läbiviimine“ võimalike muutmiste arutamine.

**Kuulati:**

1. Igor Berezin jutustas määruse „Kohtla-Järve linna eelarvestrateegia koostamise ning eelarve koostamise, vastuvõtmise, avalikustamise ja täitmise kord“ neljanda peatüki „Kaasava eelarve menetluse läbiviimine“§25. punkti 6 sisu. See punkt sätestab, et „*Idee teemarühma ideid sõeluvad vastava teemarühma ideede esitajad ja eksperdid koostöös, arvestades arvamusi, mis on ideede kohta esitatud linna ametlikul veebilehel ja valitakse välja ideed, mis pannakse ideede väljaselgitamiseks rahvahääletusele.*“

Antud punkt on kopeeritud määrusest, mis näeb ette Tartu linna kaasava eelarve menetluse. Mainitud sõelumine on tähtis just Tartu tingimustes, kus konkursile võib tulla ca. 90 projekti, kuid hääletamiseni püütakse lasta „mõistlik arv“ ideid, ehk 15-20. Kuna käesoleval aastal Kohtla-Järve Linnavalitsuse kaasava eelarve konkursile (edaspidi Konkurss) on tulnud kuus projekti (neist Komisjoni arvates vastab konkursi nõuetele viis), oli ideede autoritele pakutud sõelumise voorust loobuda ja lasta kõik viis projekti hääletamisele. Kõik autorid nõustusid selle ettepanekuga. Samas teatas Berezin koosolekust osavõtjatele, et Komisjon sai protesti kuuenda projekti Konkursist kõrvaldamise vastu ja olenevalt selle Komisjoni poolt vaatlemise tulemusest hääletamiseni võib jõuda ka kõik kuus Konkursile tulnud projekti. Peale seda ideede autorid lahkuhid Zoom´ist.

1. Kuna Koosolekust võttis osa ainult kolm Komisjoni liiget, ehk kvoorumit polnud, otsustati korraldada uus koosolek teisipäeval 30.08.2022 kell 14.00.